Immortal Technique

ფელიპე ანდრეს კორონელი (ინგლ. Felipe Andres Coronel; დაბ. 19 თებერვალი, 1978), მეტად ცნობილია სასცენო სახელით Immortal Technique - ამერიკელი რეპერი და აქტივისტი. მისი ტექსტები ძირითადად ეხმიანება ისეთ საკითხებს, როგორიცაა პოლიტიკა, რელიგია, ინსტიტუციური რასიზმი და სამთავრობო შეთქმულებები. 

Immortal Technique ცდილობს  საკუთარ მუსიკალურ პროდუქციაზე კონტროლის შენარჩუნებას და  აცხადებს რომ ჩანაწერების კომპანიები, და არა თავად შემსრულებლები, ყველაზე მეტს იღებენ მუსიკის მასობრივი წარმოებისა და მარკეტინგისგან. მან ერთ-ერთ ინტერვიუში განაცხადა, რომ მისი პირველი სამი ოფიციალური მუსიკალური გამოცემის, საერთო ჯამში, 200 000 ეგზემპლარი გაიყიდა.

 ადრეული ცხოვრება 

კორონელი ლიმას სამხედრო საავადმყოფოში დაიბადა. ძირითადად ამერიკული წარმოშობისაა, ასევე აქვს ესპანური, ფრანგული და აფრიკული წარმომავლობა. კორონელის ოჯახი 1980 წელს ნიუ-იორკის ქალაქ ჰარლემში გადავიდა, პერუს სამოქალაქო ომისგან თავის დასაღწევად. თინეიჯერული წლების განმავლობაში, ის რამდენჯერმე დააკავეს, ნაწილობრივ იმის გამო, რომ მისი თქმით, "თავმოყვარეული და ბავშვური" საქციელით ხასიათდებოდა. მანჰეტენის ზემო აღმოსავლეთ მხარეს, ჰანტერის კოლეჯის საშუალო სკოლაში სწავლობდა, სადაც მისი თანაკლასელები იყვნენ კრის ჰეისი და ლინ-მანუელ მირანდა, რომელსაც ის აბულინგებდა, თუმცა მოგვიანებით, დაუმეგობრდა. პენსილვანიის სახელმწიფო უნივერსიტეტში ჩარიცხვიდან მალევე დააკავეს და ბრალი წაუყენეს თავდასხმასთან დაკავშირებული დანაშაულების გამო, თანატოლ სტუდენტებს შორის დაპირისპირებაში მისი მონაწილეობის საფუძველზე; ამ ინციდენტის შედეგად წარმოქმნილმა ბრალდებებმა გამოიწვია მისი დაპატიმრება, ერთი წლის განმავლობაში.
თქვენ გაგზავნეთ

 2005-დან დღემდე: The 3rd World, The Martyr და The Middle Passage 
2005 და 2007 წლებში Immortal Technique-მა დაიწყო მუშაობა The Middle Passage და The 3rd World-ზე, ორ ალბომზე, რომლებიც Revolutionary Vol. 2-ს მოსდევს. The 3rd World, პროდიუსერ DJ Green Lantern-ის მიერ, გამოვიდა 2008 წელს. ემილი ვუდსმა, რომელიც წერდა RapReviews.com-ისთვის, ალბომი დადებითად შეაფასა, შეაქო მისი "გულწრფელად და ოსტატურად მიწოდებული" მასალა და განაცხადა, რომ რეპერმა "ბოლოს და ბოლოს იპოვა კომფორტის ზონა ლირიქსიზმსა და მესიჯს შორის".

კორონელი ასევე მონაწილეობდა რამდენიმე ფილმის და ვიდეო თამაშის საუნდტრეკებში, და მთელი ამ დროის განმავლობაში ტურნეობდა. 2011 წლის ოქტომბერში, Immortal Technique-მა გამოუშვა The Martyr, რომელიც შეიცავდა გამოუქვეყნებელ მასალასა და ახალი სიმღერებს. 

2020 წელს ინტერვიუში Latino USA-სთან, Immortal Technique-მა განიხილა, რომ წიგნის წერაზე მუშაობდა. მან ასევე აღნიშნა, რომ ახალი ალბომის შექმნის პროცესში იყო, მაგრამ კოვიდ-19 პანდემიის გამო, გამოწვევების წინაშე აღმოჩნდა.

 აქტივიზმი 

Immortal Technique სტუმრობს ციხეებს, ესაუბრება ახალგაზრდებს და მუშაობს ემიგრანტთა უფლებების დამცველებთან, აგროვებს ფინანსებს საზღვარგარეთის ბავშვთა საავადმყოფოებისთვის. ასევე შექმნა წერის საგრანტო პროგრამა საშუალო სკოლის მოსწავლეებისთვის.

2008 წლის ივნისში, Immortal Technique-მა პარტნიორობა დაამყარა Omeid International-თან, არასამთავრობო "ადამიანის უფლებათა დაცვის ორგანიზაციასთან" და ნამუშევარს "მწვანე სინათლის პროექტი" უწოდა. ალბომის The 3rd World მოგებით, ის გაემგზავრა ქაბულში, ავღანეთში, Omeid-ისთვის ბავშვთა სახლის აშენებაში დასახმარებლად, ასევე ამინის ინსტიტუტის აშენებაში, კორპორაციული ან გარე დაფინანსების გარეშე.

 სხვა სამუშაოები 

 ფილმები 
Immortal Technique მონაწილეობდა Ice-T-ის დოკუმენტურ ფილმში Something from Nothing: The Art of Rap.

 The (R)evolution of Immortal Technique 

დოკუმენტური ფილმი Immortal Technique-ის შესახებ 2011 წლის სექტემბერში გამოვიდა და მისი პრემიერა ჰარლემის კინოფესტივალზე გაიმართა. DVD- ზე გამოვიდა 2012 წლის 10 ივლისს.

 This Revolution

Immortal Technique გამოჩნდა დოკუმენტურ ფილმში სახელწოდებით "ეს რევოლუცია", რომელიც ჩაწერილია 2004 წლის რესპუბლიკური პარტიის ეროვნული კონვენციის დროს ნიუ-იორკში. კასეტა შეიცავს კონვენციის გარშემო პროტესტს, დოკუმენტური ფილმის სახით. ფილმში ასევე მონაწილეობდნენ Viper Records-ის Akir და პროდიუსერი SouthPaw.

Immortal Technique-მა Viper Records-ის კონტროლი დაიკავა და გააფორმა დისტრიბუციის ხელშეკრულება Babygrande Records / E1 Entertainment-თან, მისი მომდევნო ალბომის დისტრიბუციისთვის.

რესურსები ინტერნეტში
 Immortal Technique: 'I'm seen as a threat to the status quo of hip-hop
 Immortal Technique Rock The Boat (Part I)
 The 10 Questions Series: Immortal Technique
 Immortal Technique – Biography
 Immortal Technique's Instagram Post
 Immortal Technique – The 3rd World
 Volume I & II by Immortal Technique
 Intercepted Podcast: Covert History, Revolutionary Hip-Hop and the Politics of Empire
 Immortal Technique Sends Love to Lin-Manuel Miranda After Bullying Story
 Immortal Technique Threw Lin-Manuel Miranda in the Garbage When They Were in High School
 Immortal Technique Discusses Faith, College and Jail
 A Lyrical Revolution
 Interview With Immortal Technique
 Official Biography
 Portrait Of: Immortal Technique
 Immortal Technique: A Peruvian-American Rapper On A Mission
 Immortal Technique Pens Letter To Afghanistan

კატეგორია: ამერიკელი მუსიკოსები
კატეგორია: ამერიკელი ჰიპ-ჰოპ მუსიკოსები
კატეგორია: ამერიკელი ჰიპ-ჰოპ შემსრულებლები
კატეგორია: დაბადებული 1978
კატეგორია: დაბადებული 18 თებერვალი
კატეგორია:ცოცხალი ადამიანები